Subject: Tehn ting taotlus - RBE ja riigiteed 6, 19330, 19335,19336
From: "Veiko Juudas" <[email-masked]>
To: <[email-masked]>
Cc: <[email-masked]>,Märt Maadla <[email-masked]>
Date: Fri, 12 Sep 2025 15:32:46 +0300

Tere

Vastavalt 09.09.2025 RBE ja TRAM vahelisele koosolekule palume väljastada
tehnilised tingimused järgmiste riigiteede ristumiste projekteerimiseks
Rail Baltic Pärnu-Ikla lõigul.

Riigitee 6 Valga – Uulu

Ristumine toimub km 120,5. Raudtee on kavas viia üle riigimaantee nr 6
pika viaduktiga, mis ületab lisaks riigimaanteed ka Reiu jõge ja kohalikku
juurdepääsuteed.

Seoses Riigimaanteest põhja poole rajatava Surju peatusega on vajalik
tagada selle ligipääs läbi Metsaääre küla. Sellest lähtuvalt on kavas
ümber ehitada juurdepääsutee (Miku tee) Metsaääre külla ja uus Laadiveski
sild. Samuti on kavas likvideerida olemasolev Miku tee mahasõit teele nr 6
ja liita see riigiteega 19341 ning kujundada üks ühine ristmik. Kuna Miku
tee ristmiku asukoht muutub, siis kavandame ka bussipeatuste nihutamise
uue planeeritava ristmiku lähedusse. Samuti peame arvestama Häädemeeste
vallavalitsuse sooviga tulevikus kavandada kergliiklustee alates
riigimaantee 19340 ja 6 ristumisest kuni meie projekti alani, et tagada
kergliikluse ligipääs Uulust uude Surju peatusesse.

Riigitee 19330 Tõitoja - Häädemeeste

Ristumine toimub km 14,67. Ristumisel on kavas riigitee viia üle raudtee.
Riigiteed on vajalik nihutada põhja poole, kuna ristumise kagu nurgas on
keskkonna piirangutega ala.

Riigitee 19335 Jaagupi - Urissaare

Ristumine toimub km 5,34. Ristumisel on kavas riigitee viia üle raudtee.
Teed on kavas nihutada lõuna poole, et viia ristumine rohkem risti
raudteega ja samas vältida planeeritava karjääri kinnistule minemist.
Ristumisest loode poole jääb uus projekteeritav Urissaare peatus.

Riigitee 19336 Kabli – Massiaru

Ristumine toimub km 3,98. Ristumisel on kavas riigitee viia üle raudtee.
Riigiteed on vajalik nihutada põhja poole, kuna ristumise kagu nurgas on
keskkonna piirangutega ala.

Taotluse on lisatud esialgsed skemaatilised lahendused kavandatavast
raudteest, hooldus- ja juurdepääsuteedest ning ristumistest.

Lugupidamisega,

Veiko Juudas

Infra üksuse juht

Skepast&Puhkim OÜ

Tel: + 372 5554 2374

[email-masked]

Laki põik 2, 12919 Tallinn, Eesti | +372 664 5808 | [email-masked] | skpk.ee